### Beslutning

Godkendt.

Afbud: Victor Frandsen, Gunhild Christoffersen (Stedfortræder: Victoria Ravn)

### Sagsfremstilling

## Resume og sagens baggrund

Frivillig Fredag blev i år afholdt i [adresse], hvor 270 mennesker deltog. Det blev i marts besluttet i Indstillingsudvalget, at arrangementet i år skulle indeholde underholdning og spisning. Dette arrangement vil Frivillighedsteamet gerne afholde på samme niveau de kommende år, og derfor skal der afsættes midler til dette. I 2024 blev der anvendt midler fra Ældre- og Sundhedsudvalgets udviklingspulje.

## Indstillinger

Direktøren indstiller, at:

1. Indstillingsudvalget tager beslutning om, at forhøjede udgifter til Frivillig Fredag fra 2025 og frem, tages fra de afsatte midler til §18.

2. Frivillig Fredag fra 2025 afholdes på samme niveau som arrangementet i 2024.

## Behandling

Indstillingsudvalget, Økonomiudvalget, Kommunalbestyrelsen.

## Sagsfremstilling

Der er i 2024 afsat 58.300 kr. i budgettet for Sundhed og Myndighed til arrangementet for Frivillig Fredag.

Frivillig Fredag har i år haft et omkostningsniveau på 150.000 kr. Dette indebærer leje af hal og udstyr til underholdning, udgifter til underholdning, forplejning og drikkevarer.

I 2024 var det forhøjede beløb bevilget fra Ældre- og Sundhedsudvalgets udviklingspulje. Dette beløb skal afsættes som en tilbagevendende udgift i de kommende år og kan afsættes af midlerne til §18.

Der er stadig råderum i §18-midlerne for 2025 ved tildeling efter administrationens anbefalinger og bevilling af midler til Frivillig Fredag.

## Økonomiske konsekvenser

Fremtidige forhøjede udgifter til Frivillig Fredag på 100.000 kr. afsættes forlods af midlerne fra §18.

### Sagens forløb

30/10/2024 Indstillingsudvalget
Godkendt.

Afbud: Regitze Schmidt

20/11/2024 Økonomiudvalget
Anbefales.

Afbud: David Andresen